Okresná prokuratúra Trenčín 
Bernolákova 2, 912 50 Trenčín 1

Sp. zn. : 2 Pv 1024/12/3309	Trenčín, 27.1.2015
EEČ : 2-28-14-2015

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Trenčín
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trenčín zo dňa 28.1.2015, spisová značka 2 Pv 1024/12/3309, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
XXXXX prokuratúry v Trenčíne uznesením sp. zn. 2Pv 1024/12/3309 zo dňa 24.07.2013 podľa § 216 odsek 1 Trestného poriadku podmienečne zastavila trestné stíhanie proti obvinenému XXXXX, narodenému XXXXX, bytom XXXXX XXXXX XXXXX XXXXX pre prečin nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona, ktorého sa dopustil na tom skutkovom základe, že dňa 07.11.2012 v čase o 16.30 hod. za lesným porastom nachádzajúcim sa na ul. XXXXX v XXXXX neďaleko záhradkárskej oblasti XXXXX XXXXX prechovával 1 ks reklamného papierového letáku, v ktorom bola zabalená sušená rastlinná látka, pričom znaleckým skúmaním z odboru chémie bolo zistené, že v reklamnom papierovom letáku bolo zabalené sušené konope – marihuana s hmotnosťou 288 mg, ktorá obsahovala viac ako 10 mg účinnej látky THC, čo sa považuje za minimálne 1 obvykle jednorazovú dávku drogy, kde rastliny rodu Cannabis (konopa) sú zaradené do I. skupiny omamných látok.

Uznesením prokurátora Okresnej prokuratúry Trenčín zo dňa 28.1.2015, spisová značka 2 Pv 1024/12/3309, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
XXXXX prokuratúry v Trenčíne uznesením sp. zn. 2Pv 1024/12/3309 zo dňa 24.07.2013 podľa § 216 odsek 1 Trestného poriadku podmienečne zastavila trestné stíhanie proti obvinenému XXXXX, narodenému XXXXX, bytom XXXXX XXXXX XXXXX XXXXX pre prečin nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona, ktorého sa dopustil na tom skutkovom základe, že dňa 07.11.2012 v čase o 16.30 hod. za lesným porastom nachádzajúcim sa na ul. XXXXX v XXXXX neďaleko záhradkárskej oblasti XXXXX XXXXX prechovával 1 ks reklamného papierového letáku, v ktorom bola zabalená sušená rastlinná látka, pričom znaleckým skúmaním z odboru chémie bolo zistené, že v reklamnom papierovom letáku bolo zabalené sušené konope – marihuana s hmotnosťou 288 mg, ktorá obsahovala viac ako 10 mg účinnej látky THC, čo sa považuje za minimálne 1 obvykle jednorazovú dávku drogy, kde rastliny rodu Cannabis (konopa) sú zaradené do I. skupiny omamných látok.

Podľa § 216 odsek 2 Trestného poriadku bola obvinenému ml. XXXXX uložená skúšobná doba v trvaní 12 mesiacov, ktorá začala plynúť odo dňa nadobudnutia právoplatnosti uznesenia o podmienečnom zastavení trestného stíhania.  

Z dôvodu šetrenia podmienok pre rozhodnutie podľa § 217 odsek 1 Trestného poriadku o osvedčení sa v skúšobnej dobe podmienečného zastavenia trestného stíhania boli na obvineného zabezpečené správy z Okresného riaditeľstva PZ – odbor kriminálnej polície XXXXX z Okresného riaditeľstva PZ – obvodné oddelenie XXXXX a XXXXX XXXXX XXXXX z Mestského úradu v XXXXX z Obvodného úradu – odbor všeobecnej vnútornej správy v XXXXX a  odpis z registra trestov  GP SR Bratislava. 

Z vyššie uvedených správ vyplýva, že obvinený v skúšobnej dobe podmienečného zastavenia trestného stíhania viedol riadny život, nebolo proti nemu vedené trestné stíhanie, nedopustil sa trestného činu ani priestupku, v mieste bydliska nie je hodnotený negatívne.

Vzhľadom na vyššie uvedené skutočnosti obvinený ml. XXXXX splnil zákonné podmienky pre rozhodnutie podľa § 217 odsek 1 Trestného poriadku o osvedčení sa v skúšobnej dobe podmienečného zastavenia trestného stíhania, a preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tatiana Vooková
prokurátorka